Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: „bíróságnak”, mikor „törvényes”, „független” és „pártatlan” az eljáró testület stb. [6/1998. (III. 11.) AB határozat,
Paragraph Index: 99

„bíróságnak”, mikor „törvényes”, „független” és „pártatlan” az eljáró testület stb. [6/1998. (III. 11.) AB határozat, ABH 1998., 91.]. A közjegyzõk fegyelmi ügyeiben eljáró szerveket a Kjtv. határozza meg, ezért az a törvény által felállítottnak minõsül. Az eljáró szerv elnevezése „fegyelmi bíróság”, az eljáró tanács elnevezése „a megyei bíróság közjegyzõi fegyelmi tanácsa”, „a Legfelsõbb Bíróság közjegyzõi fegyelmi tanácsa”. A Kjtv. szabályaiból az állapítható meg, hogy a fegyelmi bíróság igazságszolgáltatási szerepet tölt be. A hatáskörébe tartozó ügyben jogszabályokat alkalmaz, eljárását törvény, a Kjtv. szabályozza. Határozata kötelezõ érvényû. A végrehajtó hatalomtól független, szervezetileg nem a kamarához, hanem a megyei bírósághoz és a Legfelsõbb Bírósághoz kötõdik. A közjegyzõi fegyelmi tanács a megyei bíróság, illetve a Legfelsõbb Bíróság sajátos összetételû tanácsaként mûködik. Tagjai hivatásos bírák és közjegyzõk. A fegyelmi bíróságba a megyei bírósághoz hat közjegyzõt, a Legfelsõbb Bírósághoz két közjegyzõt a területi kamara választ, határozott idõre, három évre, a hosszabb szakmai gyakorlattal rendelkezõ tagjai közül. A fegyelmi bíróság tagjainak elnevezése „fegyelmi bíró”. A fegyelmi bíróság öt bíró tagját a megyei bíróság elnöke, illetõleg a Legfelsõbb Bíróság elnöke nevezi ki. A fegyelmi bírák a megyei bíróság elnöke elõtt esküt tesznek. A fegyelmi bírák visszahívásáról — a többi bíróhoz hasonlóan — a törvény nem szól. A fegyelmi tanács öt tagú, elnöke bíró, egy tagja bíró, három tagja közjegyzõ. Elsõ fokon a megyei bíróságnak, másodfokon a Legfelsõbb Bíróságnak a közjegyzõi fegyelmi tanácsa jár el. Az elõkészítést és a vizsgálatot nem a fegyelmi tanács, hanem vizsgálóbiztos végzi. A fegyelmi ügyben a szolgálati érdeket nem a területi kamara vagy a fegyelmi tanács képviseli, hanem az Igazságügyi Minisztérium. A fegyelmi eljárás nem titkos, irataiba a közjegyzõ és képviselõje betekinthet és másolatot készíthet. Kérheti, hogy a tárgyaláson képviselõjén kívül a bizalmát élvezõ három közjegyzõ is legyen jelen. A határozatokat kihirdetik. Az Alkotmánybíróság szerint szervezetét, tagjai megbízatását vagy eljárása sajátosságait illetõen megállapítható, hogy a Kjtv.-ben létrehozott szervezet független bíróság abban az értelemben, amely értelemben ezt az Alkotmány

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes